Mervyn Alban Alexander

**Mervyn Alban Alexander** (født 29. juni 1925 i Highbury i London, død 14. august 2010 i Clifton i Bristol i England) var katolsk biskop av Clifton.
## Liv og virke
### Bakgrunn
Mervyn Alexander ble født i London som eldste sønn til William og Grace Alexander. I 1926 flyttet familien fra London til Salisbury i Wiltshire.  
### Prest
Mervyn Alexander studerte teologi ved Venerable English College i Roma, og ble ordinert til prest den 18. juli 1948 ved Collegio Apostolico Leoniano i Roma, av kurieerkebiskop Luigi Traglia. Etter å ha fullført doktorgradsstudier ved Det pavelige universitet Gregoriana, mottok han sin doktorgrad i teologi i 1951. 

Alexander var assisterende prest ved *St Peter and Paul Cathedral* i Clifton i Bristol fra 1951 til 1964. Han var også sykehusprest ved *Bristol Maternity and Homeopathic Hospital*. I 1953 ble han kapellan og høyskolepastor ved University of Bristol. I 1967 gikk han til å bli sogneprest for *Our Lady of Lourdes Parish* i Weston-super-Mare.

### Hjelpebiskop i Clifton
Pave Paul VI utnevnte Mervyn Alexander til titulærbiskop av *Pinhel* den 8. mars 1972, og til hjelpebiskop i bispedømmet Clifton. Biskopen av Clifton, Joseph Edward Rudderham bispeviet ham den 25. april samme år i *Twelve Apostles Pro-Cathedral* i Clifton; medkonsekratorer var George Patrick Dwyer, erkebiskop av Birmingham, og John Edward Petit, biskop av Menevia.

### Biskop av Clifton
Den 20. desember 1974 utnevnte pave Paul VI ham til biskop av Clifton. I 1987/1988 ledet Alexander en bispedømmesynode. I 1997 tok han grep mot den neokatekumale vei som mot bispedømmets bestemmelser feire separate gudstjenester på en måte som splittet menigheter, og forbød denne katolske bevegelsen å operere i bispedømmet Clifton.

Alexander var spesielt aktiv innen økumenikk i Wales og England. I 1977 ble han valgt til medformann for *Ecumenical Society of the Blessed Virgin Mary*. 
### Fratreden, siste år
Den 27. februar 2001 innvilget pave Johannes Paul II hans aldersrelaterte avskjed. Han ble etterfulgt som biskop av Clinton av biskop Declan Ronan Lang den 28. mars 2001.

Han påtok seg da sogneansvar ved *St Joseph's* i Weston-super-Mare. 

Han bodde på St. Angela's Home i Clifton fra 2008, og der døde han i 2010.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Marcello Lante Montefeltro Della Rovere (1695-1773) *1732
* Biskop Charles Walmesley (1722-1797) *1756
* Biskop William Gibson (1738-1821) *1790
* Biskop John Douglass (1743-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824
* Biskop John Briggs (1788-1861) *1833
* Biskop William Bernard Ullathorne (1806-1889) *1846
* Erkebiskop Henry Edward Manning (1808-1892) *1865
* Kardinal Alfred Henry Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop Thomas Leighton Williams (1877-1946) *1929
* Kardinal Bernard William Griffin (1899-1938) *1956
* Erkebiskop Francis Edward Joseph Grimshaw (1901-1965) *1947
* Erkebiskop Joseph Masterson (1899-1953) *1947
* Biskop  Joseph Edward Rudderham (1899-1979) *1949
* Biskop *Mervyn Alban Alexander* (1925-2010) *1972

## Referanser